CELEX: 22017D1367
Language: et
Date: 2017-05-16 00:00:00
Title: Euroopa – Vahemere piirkonna sooduspäritolureeglite piirkondliku konventsiooni ühiskomitee otsus nr 1/2017, 16. mai 2017, milles käsitletakse Ukraina taotlust ühineda Euroopa – Vahemere piirkonna sooduspäritolureeglite piirkondliku konventsiooniga [2017/1367]

22.7.2017   
            
            
               ET
            
            
               Euroopa Liidu Teataja
            
            
               L 191/11
            
         EUROOPA – VAHEMERE PIIRKONNA SOODUSPÄRITOLUREEGLITE PIIRKONDLIKU KONVENTSIOONI ÜHISKOMITEE OTSUS nr 1/2017,
   16. mai 2017,
   milles käsitletakse Ukraina taotlust ühineda Euroopa – Vahemere piirkonna sooduspäritolureeglite piirkondliku konventsiooniga [2017/1367]
   ÜHISKOMITEE,
   võttes arvesse Euroopa – Vahemere piirkonna sooduspäritolureeglite piirkondlikku konventsiooni (1)
   
   ning arvestades järgmist:
   
               (1)
            
            
               Euroopa – Vahemere piirkonna sooduspäritolureeglite piirkondliku konventsiooni (edaspidi „konventsioon“) artikli 5 lõikes 1 on sätestatud, et kolmandad isikud võivad konventsiooni osaliseks saada, kui kandidaatriigil või -territooriumil on vähemalt ühe konventsiooniosalisega sõlmitud kehtiv, sooduspäritolureegleid hõlmav vabakaubandusleping.
            
         
               (2)
            
            
               Ukraina esitas 12. septembril 2016 kirjaliku taotluse konventsiooniga ühinemiseks.
            
         
               (3)
            
            
               Ukrainal on kehtiv vabakaubandusleping mitme konventsiooniosalisega ja seega täidab ta konventsiooni artikli 5 lõikes 1 sätestatud tingimust konventsiooniga ühinemiseks.
            
         
               (4)
            
            
               Kooskõlas konventsiooni artikli 4 lõike 3 punktiga b peab ühiskomitee võtma vastu otsuse kolmandale isikule konventsiooniga ühinemise kutse esitamise kohta,
            
         ON VASTU VÕTNUD KÄESOLEVA OTSUSE:
   Artikkel 1
   Ukrainat kutsutakse ühinema Euroopa – Vahemere piirkonna sooduspäritolureeglite piirkondliku konventsiooniga.
   Artikkel 2
   Käesolev otsus jõustub selle vastuvõtmise kuupäeval.
   
      Brüssel, 16. mai 2017
      
         
            Ühiskomitee nimel
         
         
            eesistuja
         
         Péter KOVÀCS
      
   
   
      (1)  ELT L 54, 26.2.2013, lk 4.